หุ้นสหรัฐฯปิดบวก
ตลาดหุ้นสหรัฐปิดในแดนบวกท่ามกลางการซื้อขายที่ผันผวนจากปัญหาหนี้ยูโรขณะที่ราคาน้ำมันปิดผสมผสาน
13 ก.ย. 2554

ตลาดหุ้นสหรัฐปิดในแดนบวกท่ามกลางการซื้อขายที่ผันผวนจากปัญหาหนี้ยูโรขณะที่ราคาน้ำมันปิดผสมผสาน
ตลาดหุ้นสหรัฐฯวานนี้(12ก.ย.) ปิดบวกเล็กน้อยท่ามกลางการซื้อขายที่ผันผวน หลังจากช่วงแรกดิ่งลงอย่างแรงจากความกังวลต่อความเป็นไปได้ที่กรีซอาจผิดนัดชำระหนี้และวิกฤตในยูโรโซน          ดัชนีหุ้นดาวโจนส์ เพิ่มขึ้น 69.22 จุด (0.63 เปอร์เซ็นต์) ปิดที่ 11,061.35 จุด แนสแดค เพิ่มขึ้น 27.10 จุด (1.10 เปอร์เซ็นต์) ปิดที่ 2,495.09 จุด เอสแอนด์พี เพิ่มขึ้น 8.05 จุด (1.10 เปอร์เซ็นต์) ปิดที่ 1,162.28 จุด
ขณะที่ราคาน้ำมันปิดผสมผสานท่ามกลางความความยุ่งเหยิงในยูโรโซนและโอเปกลดประมาณการณ์อุปสงค์พลังงานโลก  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 95 เซ็นต์ ปิดที่ 88.19 ดอลลาร์ หลังจากช่วงต้นของการซื้อขายขยับลงไปอยู่ในแดนลบ อย่างไรก็ตามเบรนท์ทะเลเหนือลอนดอน งวดส่งมอบเดือนตุลาคม ก็ลดลง 52 เซ็นต์ ปิดที่ 112.25 ดอลลาร์ต่อบาร์เรล